Document ID: /fineweb-2-swissfilter-quality_10-filterrobots/filtered/02038.jsonl.gz/1167

Emprender ils bustabs. Dapi quest onn da scola pon uffants da l'Engiadina e da la Sutselva far quai cun guardar sco prim sin la mimica. Co guarda ora la fatscha dad ina persuna cura che quella pronunzia in bustab? Emprender da leger cun fatschas, uschia pon ins circumscriver la sistematica.
Il nov med d'instrucziun per emprender a leger «Leger. E co!» lavura cun la nova metoda da la pedagoga Ursula Rickli. Emprender da leger cun suns empè da segns per ils bustabs. Quai gida tenor Rickli surtut ad uffants che han fadia da cumbinar suns cun ils segns abstracts per ils bustabs.
Med d'instrucziun obligatoric
«Leger. E co!» è il med d'instrucziun obligatoric dal chantun Grischun per tut ils scolars en Engiadina, Val Müstair e Sutselva.
Il chantun ha laschà elavurar il nov med d'instrucziun la Scola auta da pedagogia dal Grischun. Las auturas Mirta Nicolay ed Esther Krättli han elavurà «Leger. E co!» cun agid dad Ursula Rickli.
RR actualitad 07:00